lv da ca lv en lv en ru en lv lv lv eo lv lv sl lv lt lv lv lv lv lv fr lv lv lv lv lt pl lv it lv lv lv lv es lv eo id lv en lv cs en en en en en lv lv de lv lv lv en lv lv en lv lv en lv lv en lv lv en lv lv lv en lv lv en en lv lv lv lv lv lv lv mn lv en lv lv lv lv lv lv lv lv lv fr en lv pl lv lv lv lv en en it lv lv
Latvijas Goda aplis un citi nedēļas nogales pasākumi Tukumā un apkārtnē :: Atputasbazes.lv
Pirtis - Viesu nami - Kempingi
Šajā nedēļas nogalē, 14. un 15.aprīlī norisināsies gan festivāla Latvijas Goda aplis pasākumi mūspusē, gan jaunu izstāžu atklāšanas Tukuma Mākslas muzejā un Jaunmoku pilī, kā arī radošās rakstniecības meistarklase Tukuma bibliotēkā un Čehijas cirka izrādes Pauzera pļavā. Savukārt adrenalīna devu būs iespēja gūt, jūtot līdzi sportistiem Cross Country motokrosa sacensībās Ķesterciemā.
No piektdienas, 13.aprīļa līdz svētdienai 15.aprīlim Tukumā viesosies cirks no Čehijas ar izrādi “Extrime Glob Show”. Izrādes programmā moto šovs, klauni, akrobāti un dzīvnieki. Izrādes laiki piektdien pulksten 18.30, sestdien, 17.00 un svētdien 13.00. Ieejas biļetes cena no 7 līdz 12 EUR. Atrašanās vieta: Revolūcijas iela Tukums. Vairāk informācijas pa tālruni 26398158.
Uz Tukuma bibliotēku ikviens aicināts jau piektdienas, 13.aprīļa vakarā. Te pulksten 17.00 izrādīs Ivara Selecka filmu “Turpinājums”. Pasākumā piedalīsies arī pats režisors. Savukārt  sestdien, 14.aprīlī no pulksten 9.30 līdz 14.30 ikviens tiek aicināts piedalīties Latvijas simtgadei veltītās radošās rakstniecības meistarklasē. Pieteikties iepriekš rakstot uz e-pastu info@piepildi.org. Adrese: Šēseles iela 3, Tukums. Vairāk informācijas pa tālruni 25998944, www.facebook.com/TukumaBiblioteka/
Jaunmoku pils Kolonnu zālē no sestdienas, 14.aprīļa pulksten 10.00 būs apskatāma Latvijas medību trofeju izstāde “Jaunmokas 2018”. Šī būs jau 5.Vislatvijas trofeju izstāde. Šogad izstādei mednieki iesnieguši vairāk nekā 800 trofejas, kas iegūtas Latvijas savvaļā no 2015. līdz 2018. gadam. Medību trofeju izstādes noskaņu papildina arī viens no tekstilmākslinieces Baibas Rīteres gobelēniem, bet plašāku mākslinieces radīto gobelēnu izstādi paralēli trofeju ekspozīcijai būs iespējams apskatīt pils Torņa zālē. Savukārt no pulksten 10.00 līdz 16.00 Jaunmoku pils Meža muzejā notiks arī Ģimenes diena. Muzeja speciālistu vadībā te būs iespēja iepazīties ar dzīvnieku pēdu nospiedumiem, viņu kažokiem, uzvedības paradumiem un citām ar savvaļas dzīvi saistītām tēmām. Adrese: Jaunmoku pils, Tumes pagasts, Tukuma novads. vairāk informācijas pa tālruni 26187442, www.jaunmokupils.lv
Savukārt moto rūkoņas cienītāji gaidīti sestdien, 14.aprīlī Ķesterciema Bušu karjerā, kur atkal būs lielais CROSS COUNTRY motokross. Sacensībās piedalīsies Latvijas un Baltijas klubu moto un kvadraciklu braucēji - gan jaunieši, senori un veterāni, iesācēji, amatieri un profesionāļi. Pirmais starts solo motociklu klasēm pulksten 11.30, kvadru klasēm - 14.30. Pasākumu organizē biedrības "Motosports Racing Team" un "JVE Moto Team". Adrese: Ķesterciema Bušu karjers, Sēmes pagasts, Tukuma novads. Vairāk informācijas pa tālruni 29255448, www.facebook.com/events/1907608699251791/
Mākslas cienītāji sestdien, 14.aprīlī pulksten 12.00 aicināti uz Tukuma Mākslas muzeju, kur atklās izstādi „Aizbraukušie”. Tajā lielākoties būs skatāmi to mākslinieku darbi, kas Otrā pasaules kara laikā dažādu apstākļu dēļ no Latvijas aizbraukuši un dzimtenē vairs neatgriezās. Izstādē pārstāvēti tādi pazīstami mākslinieki kā Vilhelms Purvītis, Romans Suta, Ludolfs Liberts, Sigismunds Vidbergs, Kārlis Neilis, Valdemārs Tone un citi. Izstādē eksponēti darbi no Tukuma Mākslas muzeja un Latvijas Nacionālā mākslas muzeja krājumiem. Izstāde veltīta Latvijas simtgadei. Adrese: Harmonijas iela 7, Tukums. Vairāk informācijas pa tālruni 25494677, www.tukumamuzejs.lv/makslas-muzejs
Savukārt Mākslas galerijā „Durvis” sestdien, 14. aprīlī pulksten 13.00  visi aicināti uz pasākumu „Vienas DURVIS, divas darbnīcas” kopā ar MT MusTur un biedrību „Grafikas kamera”. Rotaļīgā noskaņojumā latviešu zīmola MT MusTur radītājas interesentiem demonstrēs apģērbu tapšanas procesu ar adāmmašīnu un iepazīstinās ar ketelmašīnu. Savukārt biedrība “Grafikas kamera” palīdzēs orientēties grafikas tehniku nosaukumos un piedāvās izmēģināt vienu no tehnikām, kas demonstrē grafikas tapšanas principus. To visu varēs iepazīt un iemēģināt rokas radošajā darbnīcā "Mēs Taisam". Adrese: galerija “Durvis”, Brīvības laukums 21, Tukums.
Abas nedēļas nogales dienās - 14. un 15.aprīlī Engures novadā norisināsies festivāla Latvijas Goda aplis pasākumi. Sestdien, 14.aprīlī Lapmežciema pagastā no pulksten 12.00 līdz 14.30 visi tiek laipni gaidīti Goda sētā – Ragaciema sedumā, kādreizējā zvejas laivu piestātnē, kur notiks projekta “Kino pieturvietas Lapmežciemā” prezentācija. Pasākumā būs iespēja, vadoties pēc īpaši sagatavotas kartes, atrast vairāku latviešu filmu uzņemšanas vietas no Ragaciema līdz Bigauņciemam. Savukārt Lapmežciema tautas namā, Liepu ielā 2, Lapmežciemā tiks demonstrēti kino filmu seansi: pulksten 15.00 filma “Sprīdītis”, bet pulksten 17.00 filma “Zvejnieka dēls. Turpat Lapmežciema tautas nama Mazajā zālē būs iespēja vērot izstādi par režisoru vari Krūmiņu - “Varis Krūmiņš. Kino. Dzīve”, bet vakarpusē norisināsies Nakts kāzas pēc vietējo tradīcijām. Kā jau pēc piejūras lodzinieku paražām pienākas, kāzu norisē ikviens, kurš vēl labu jaunajam pārim, drīkst ielūkoties caur loga rāmi. Kāzu vērošanai pulcēšanās pulksten 19.50 pie Lapmežciema Dižliepas, bet pulksten 20.00 būs Vedību ceļš līdz Dižozolam, lai pulksten 21.00 varētu notikt laulību ceremonija pie Dižozola, iepretim Lapmežciema pamatskolai. Vairāk informācijas pa tālruni 29458026, www.enguresnovads.lv
Engures pagastā Latvijas Goda apļa pasākumus iesāksies sestdien, 14.aprīlī pulksten 13.00 ar Cepļa atvēršanu salondarbnīcā “Grašu māja” Apšuciemā. Pasākuma laikā viesiem būs iespēja vērot, kā laukā no cepļa tiek celti karst podi, un cienāties ar gardu zupu. Adrese: Pārslas, Apšuciems, Engures pagasts, Engures novads. Vairāk informācijas pa tālruni 26369362.
Engures Kultūras namā pulksten 16.00 visi interesenti varēs apgūt piekrastes deju soļus kopā ar folkloras kopu “Rija”, bet pulksten 17.00 vērot Tautas deju kolektīva “Jandals”5 gadu jubilejas koncertu “Pieci soļi – pieci oļi lībiešu krastā”. Par godu apaļajai jubilejai Engurē sadancos vairāk nekā 100 dejotāju no visas Latvijas. Adrese: Engures Tautas nams, Jūras iela 85, Engure. Vairāk informācijas pa tālruni 29410479, www.enguresnovads.lv
Sestdien, 14.aprīlī festivāla Latvijas Goda aplis aktivitātes norisināsies arī Milzkalnē, Šlokenbekas muižā, kur pulksten 16.00 būs skatāma muzikāla teātra izrāde visai ģimenei “Mūsu Pifiņš”, bet pulksten 19.00 būs iespēja piedalīties Engures novada mākslinieku gleznu izstādi “Latvija – manas mājas” atklāšanā muižas Mazajā zālē. No pulksten 19.00 līdz 21.00 visus priecēs Gaismas spēles muižas pagalmā. Adrese: Šlokenbekas muiža, Milzklane, Smārdes pagasts, Engures novads. Vairāk informācijas pa tālruni 29904147.
Svētdien, 15.aprīlī visi aktivitāšu cienītāji aicināti piedalīties Latvijas Goda apļa skrējienā. Skrējiena starts un atklāšana Klapkalnciemā, kempingā “Ronīši” pulksten 12.00. Reģistrēšanās jau no pulksten 11.00. Izvērtējot savas spējas, ir iespēja piedalīties garākā vai ne tik garā distancē. Nākamās reģistrēšanās vietas: pie Apšuciema skolas, Plieņciema parkā, hostelī “Pludmalis”, Ķesterciema stāvlaukums pirms Engures, uz vecā Ķesterciema ceļā.  Finišs 15.10. pie Engures Kultūras nama. Vairāk informācijas par reģistrēšanās laikiem citās vietās www.enguresnovads.lv
Pasākuma noslēgumā pulksten 16.00 Engures kultūras namā tiks demonstrēta filma „Nameja gredzens” (ieeja bez maksas) un notiks tikšanās ar filmas radošo komandu. Adrese: Engures Kultūras nams, Jūras iela 85, Engure. Vairāk informācijas pa tālruni 29410479, www.enguresnovads.lv
Esot Engurē, aicinām nobaudīt izcilās kapteiņa Morgana reņģītes kafejnīcā “Būda” Jūras ielā 95, Engurē, kā arī īpašo sezonas atklāšanas piedāvājumu “Cafe Engure” Ostas ielā 1, Engurē.
Visi laipni aicināti!   Uz Tukumu pēc smukuma!
Agnese Atte, Tukuma TIC
Komentārs par rakstu: Latvijas Goda aplis un citi nedēļas nogales pasākumi Tukumā un apkārtnē
Balsot 18 Balsot 33 Balsot 50
» Arhīvs» Diskusijas  (0)
16.05.2022Vjačeslavs Mitrohins un Aivars Hermanis Ungurmuižā spēlēs latviešu blūzus!20.04.2022Aijas Vītoliņas un Aivara Hermaņa koncerts Mazmežotnes muižā24.03.2022Vienmēr zaļi! Atkal kopā… pēc 30 gadiem15.11.2021Starptautiskais Slēpņotāju (Geocaching) filmu festivāls Sabilē 30.10.2021Interaktīvas pastaigas Jelgavā
19.11.2020Brīvdabas muzejs aicina mūsdienu amatniecības meistarus 07.10.2020Rotko centra GADA KARTE – iespēja baudīt mākslu29.04.2020Dailes teātris uzsāk darbu pie seriāla 30.01.2020KAROSTAS FESTIVĀLS Trīsdesmit neatkarības gadi Karostā 1990-202019.11.2019Dailes teātris gatavojas 100. jubilejai
2022 © www.atputasbazes.lv | Izstrādātājs: SENET
Nepareizi ievadīts lietotāja vārds vai parole!